רוברט מיילס

רוברטו קונצ'ינה (באיטלקית: Roberto Concina; ‏3 בנובמבר 1969 – 9 במאי 2017), שהיה ידוע יותר כרוברט מיילס (או רוברטו מילאני), היה מפיק מוזיקלי, תקליטן, מלחין ודי ג'יי של מוזיקה אלקטרונית ממוצא איטלקי. מיילס החל לתקלט במהלך אמצע שנות התשעים. כאשר הלחין וביצע את הרצועות "Children" ו"Fable" שהפכו ללהיט עולמי, בעקבותיהם התפרסם ברחבי העולם ונחשב למוזיקאי פורץ דרך בתחום. רוברט מיילס נולד בשם רוברטו קונצ'ינה. הוא בן למהגרים האיטלקים שהשתקעו בעיר פלורייר שבשווייץ. אימו אנטואנט לאורו ואביו אלבינו קונצ'ינה. לאחר שחזרו לאיטליה, הפך מיילס למוזיקאי בחסד כשניגן בפסנתר במהלך ילדותו בעיירה פגאגנה שבאיטליה. החל מ-1984 החל להתעסק במוזיקה, כשעבד כדי ג'יי במועדונים מקומיים באיטליה ורשת תחנת רדיו. בשנת 1990 השתמש במיטב חסכונותיו להקים חברת תקליטים פרטית ורדיו פיראטי משם התפתח בתחום המוזיקה. ב-1994 כתב מיילס את "Children", רצועת טראנס\צ'יל אאוט ששילבה מקצב מהיר לצד קטעים שקטים מה שנחשב לחדשני מאוד בתחום, בעזרת גיטרה אקוסטית ואפקטים סינתטיים פשוטים יחסית שחשף את ז'אנר הדרים טראנס לעולם. מכירות הסינגל צברו תאוצה ובתוך שבועיים משחרורו ב-1995 מכר הסינגל יותר מ-350,000 עותקים בכל אירופה והגיע במקומות הראשונים במצעדי הדירוג בשווייץ, פינלנד, צרפת, גרמניה, איטליה, שוודיה, בריטניה והולנד, כאשר ברובם, עד לשנת 1997 מגיע הסינגל למעמד של אלבום פלטינה, זהב או כסף. הסינגל הגיע להישג מרשים כאשר כיכב בראש דירוג המצעד האירופי הרשמי אירופה הוט 100, במשך 13 שבועות רצופים. בנוסף זכה מיילס בפריצת השנה הבינלאומית בBrit Awards' (פרסי המוזיקה הבריטית), ונכון להיום האיטלקי היחיד שהצליח להיכנס לרשימה זו. עד היום, נחשב "Children" לקלאסיקת טראנס פורצת דרך שהביאה את הטראנס לתודעה הבינלאומית ותרמה רבות לכניסתה למיינסטרים. ב-1996 שחרר מיילס סינגל נוסף שנקרא "Fable", ששימש כפסקול בטריילר של הסרט הפופולרי "Ever After" בכיכוב דרו ברימור ודאגריי סקוט והצליח מאוד גם הוא כאשר הגיע במצעדים למקומות גבוהים, ולמעמד של "אלבום כסף" בצרפת. ב-7 ביוני 1996 שחרר מיילס את אלבום הבכורה שלו "Dreamland" תחת הלייבל "Deconstruction" הכולל את שתי הרצועות הללו בגרסאות שונים, ובנוסף את גרסת הקאבר לשיר "One and One" של זמרת העל הפולנית אדיטה גורניאק. קאבר זה צלח וכיכב גם הוא בראש המצעד האירופי בתקופת הכריסמיס למשך שישה שבועות רצופים. אלבום זה זכה לתשבחות רבות, בזכות סגנונותיו השונים והחדשניים לאותה תקופה, והגיע למעמד של אלבום פלטינה וזהב במדינות רבות באירופה ובארצות הברית וקנדה. בנובמבר של 1997 שחרר מיילס את הסינגל "Freedom" שהיה לאחד מהרצועות הפופולריות שלו באלבום השני שלו "23am" ששוחרר באותה השנה ב 1 בדצמבר. אלבום זה שמר על הקו המוזיקלי שהחל אלבומו הראשון בעזרת קטעי הפסנתר שהפכו לסימנו המסחרי, אך עם יותר קטעי שירה שהכניסו את ז'אנר הפופ לאלבום זה. לאחר שעזב את הלייבל Deconstrucion/BMG בלונדון, הקים מיילס חברת תקליטים בעצמו שנקראה "S:alt Records", וב-2001 הוציא את אלבומו השלישי "Organik" תחת הלייבל, כאשר שיר הנושא של האלבום "Paths" שילב קטעי שירה. רצועות שונות מאלבום זה שימשו בסרטים "זהות כפולה", "דרידה", ו"עיר רפאים". ב-2002 הוציא מיילס אלבום רמיקסים לאלבום זה הנקרא "Organik Remixes" שבה הוא נותן במה לאמנים אחרים שניצחו בתחרות הרמיקסים לאלבום שלו, שהוא ניהל דרך האתר הרשמי שלו. ב-2004 הוציא מיילס את אלבומו הרביעי "Miles_Gurtu", ששילב מוזיקת ג'אז ואלמנטים אלקטרונים. ב-2011 הוציא את אלבומו החמישי "Th1rt3en" בכיכוב אורחים מהז'אנר כמו: רוברט פריפ, דייב אוקומו, ג'ון ת'ורן, מייק פאטו ודייוויד ג'ובאניני. אלבום זה התאפיין בשילוב של מוזיקה אלטרנטיבית, פרוגרסיב רוק ואמביינט עם עזרים אלקטרוניים. מיילס יצר את הפסקול לסרט "The Turn of This Century" סרט המשלב תמונות חשובות מהמאה האחרונה עם המוזיקה של מיילס. ב-2012 הקים מיילס תחנת רדיו אונליין המשמיעה מוזיקה אלטרנטיבית ומודרנית הנקראת "OpenLab", המשדרת מאיביזה. מיילס נפטר ב-9 במאי 2017 באיביזה, והוא בן 47 בלבד, כתוצאה ממחלת הסרטן בשלב 4 שהוא נלחם בה. 1996 - Dreamland 1996 - Dreamland (Limited Winter Edition) 1997 - 23am 2001 - Organik 2004 - Miles_Gurtu 2011 - Th1rt3en 1997 - DJ Robert Miles - In the Mix 1997 - Renaissance Worldwide 2002 - Organik Remixes 1997 - Children 1997 - Fable 2002 - One and One 2002 - Freedom 2002 - Full Moon 2002 - Everyday Life 2002 - Paths 2002 - improvisations: Part 2 2002 - Connections 2002 - Pour te Parler (remixes) מדיה וקבצים בנושא רוברט מיילס בוויקישיתוף רוברט מיילס, ברשת החברתית פייסבוק רוברט מיילס, ברשת החברתית אקס (טוויטר) רוברט מיילס, סרטונים בערוץ היוטיוב רוברט מיילס, במסד הנתונים הקולנועיים IMDb (באנגלית) רוברט מיילס, באתר אפל מיוזיק (באנגלית) רוברט מיילס, באתר ספוטיפיי רוברט מיילס, באתר Last.fm (באנגלית) רוברט מיילס, באתר AllMusic (באנגלית) רוברט מיילס, באתר MusicBrainz (באנגלית) רוברט מיילס, באתר דיזר רוברט מיילס, באתר Discogs (באנגלית) רוברט מיילס, באתר Songkick (באנגלית) רוברט מיילס, באתר טיידל (באנגלית) Children (Dream Version), בביצוע רוברט מיילס, סרטון באתר יוטיוב (אורך: 7:32) אבי גולדברגר‏, אגדה: רקוויאם לרוברט מיילס, הלוחם בתאונות הדרכים, באתר וואלה, 22 במאי 2017 רוברט מיילס, באתר "Find a Grave" (באנגלית) E’ morto Robert Miles a 47 anni | Udine 20, www.udine20.it (באנגלית) Robert Miles: DJ known for 1990s hit Children dies aged 47, BBC News, 10 May 2017